বাজিতপুর জহুরুল ইসলাম মেডিক্যাল কলেজ হাসপাতালে এক প্রসূতির সিজারিয়ান অপারেশনের চার বছর পর পেট থেকে গজের পুঁটলি বের করা হয়েছে। গত ১১ই মে হাসপাতালের সার্জন অধ্যাপক এস.এম.আর ইসলাম অপারেশন করে গজের পুঁটলিটি বের করেন। তবে এই সময়ের মধ্যে রোগীর পেটে প্রচণ্ড ব্যথার কারণে এর আগে একই হাসপাতালে আরো দুই দফা অপারেশন করা হয়েছে। চার দফা অপারেশনে রোগীর পরিবারকে মোট এক লাখ ৫ হাজার টাকা ফি গুণতে হয়েছে। এ ব্যাপারে গত ২০ই মে কিশোরগঞ্জের সিভিল সার্জনের কাছে ভুক্তভোগীর পরিবারের পক্ষে লিখিত অভিযোগ করা হয়েছে।